১ লক্ষ ২৭ হাজার ছাড়াল সোনার দাম!

ওয়েব ডেস্ক : দিন দিন দাম বেড়েই চলেছে সোনা (Gold) ও রুপোর (Silver)! কিছুতেই লাগাম পরানো যাচ্ছে না এই দুই ধাতুর উপর। কিছু দিন পর পরেই এই দুই মূল্যবান ধাতু নতুন নতুন রেকর্ডও তৈরি করছে। বুধবারও দেশের মাল্টি কমোডিটি এক্সচেঞ্জে অনেকটা বেড়ে গিয়েছে সোনা ও রুপোর দাম।

বুধবার মাল্টি কমোডিটি এক্সচেঞ্জ (এমসিএক্স)-এ প্রতি ১০ গ্রামে সোনার দামের (Gold Price) ওপেনিং শুরু হয়েছিল ১ লক্ষ ২৬ হাজার ৯১৫ টাকায়। তা পরে বেড়ে দাঁড়ায় ১ লক্ষ ২৭ হাজার ৫০০ টাকায়। রুপোর দামও অনেকটা বাড়ে। এমসিএক্স-এ বুধবার ০.১৮ শতাংশ বেশিতে শুরু হয় রুপোর দামের (Silver Price) ওপেনিং। যার কারণে প্রতি কেজিতে ১ লক্ষ ৬১ হাজার ৪১৮ টাকায় দাম পৌঁছে গিয়েছিল।

আরও খবর : প্রথম প্রার্থী তালিকা প্রকাশ নীতিশের জেডিইউ’র, ৫৭ জনের নাম ঘোষণা

ভারতের পাশাপাশি আন্তর্জাতিক বাজারেও বেড়েছে সোনার দাম (Gold Price)। গ্লোবাল মার্কেটে প্রতি আউন্স সোনার দাম বিক্রি হচ্ছে ৪ হাজার ১৭৯ ডলারে। এক বছরে ৫৫ শতাংশ বেড়েছে সোনার দাম। বিশেষজ্ঞরা মনে করছেন, আমেরিকা (America) ও চীনের (China) শুল্কযুদ্ধের কারণে সোনার দামে প্রভাব ফেলছে। অন্যদিকে ইউএস ফেডারেল রিজার্ভের রেট কাটতে পারে। সেই কারণেও দাম বাড়ছে এই হলুদ ধাতুর।

চলতি বছরের প্রথম থেকেই ভারতের বাজারে বেড়ে চলেছে সোনা ও রুপোর দাম (Gold and Silver price)। বিভিন্ন বিষয় এই দাম বাড়ার পিছনে রয়েছে। চলতি বছরের অগাস্ট মাস থেকে দাম বাড়তে শুরু করেছিল সোনা ও রুপোর। তা এখনও থামেনি। রোজই সোনা ও রুপোর দামে তৈরি হচ্ছে রেকর্ড। যার ফলে বিয়ের মরশুমের আগেই মধ্যবিত্তদের মাথায় হাত।

দেখুন অন্য খবর :