সোনাকে ছাপিয়ে গেল রুপো! কলকাতায় কত দাম হল?

ওয়েব ডেস্ক : বেশ কিছু মাস ধরে বেড়েই চলেছে সোনা ও রুপোর দাম (Gold Silver Price)। চলতি বছরের শেষে সেই ধারা অব্যাহত। এর ফলে সাধারণ মানুষের নাগাল থেকে দূরে সরে যাচ্ছে এই ধাতুগুলি। তবে সম্প্রতি সব থেকে বেশি চমক দিয়েছে রুপো (Silver)। গত কয়েকদিনে সোনার (Gold) থেকে এই ধাতুর দাম বেশি বেড়েছে। আন্তর্জাতিক বাজারে এই ধাতুর দাম আঙন্স প্রতি ৭৫ ডলার ছাড়িয়েছে। যার ফলে এর প্রভাব পড়েছে ভারতের বাজারেও।

প্রতি কেজিতে রুপোর (Silver) দাম বেড়েছে ৭ হাজার ৮০০ টাকা। ফলে কলকাতার বাজারে বর্তমানে কেজি প্রতি রুপোর দাম হল ২ লক্ষ ২৯ হাজার ৩০০ টাকা। অন্যদিকে ২৪ ক্যারাটের প্রতি ১০ গ্রাম সোনা প্রতি দাম বেড়েছে ১ হাজার টাকা। ২২ ক্যারাটের প্রতি ১০ গ্রামে সোনার দামও বেড়েছে ১ হাজার টাকা।

আরও খবর : বাংলাদেশে হিন্দু হত্যার প্রতিবাদ! ফের সনাতনীদের মিছিল

বর্তমানে কলকাতায় ২৪ ক্যারাট ১০ গ্রাম পাকা সোনা (Gold) পাওয়া যাচ্ছে ১ লক্ষ ৩৮ হাজার ১০০ টাকায়। পাকা সোনার বার (খুচরো) প্রতি ১০ গ্রামের দাম হয়েছে ১ লক্ষ ৩৮ হাজার ৮০০ টাকা। ২২ ক্যারাটের প্রতি ১০ গ্রাম হলমার্কযুক্ত গয়না সোনার দাম বর্তমানে রয়েছে ১ লক্ষ ৩১ হাজার ৯৫০ টাকা। আর প্রতি কেজিতে রুপোর দাম বেড়ে হয়েছে ২ লক্ষ ২৯ হাজার ৩০০ টাকা।

তবে বাজারে সোনা কিনতে গেলে এই দামে কিনতে পারবেন না সাধারণ মানুষ। কারণ সোনা কিনতে হলে দিতে হবে জিএসটি (GST) ও গয়না তৈরির মজুরি। বর্তমানে সোনার গয়নার ক্ষেত্রে ৩ শতাংশ জিএসটি ধার্য রয়েছে। তবে বিভিন্ন দোকানে মজুরির দাম আলাদা। ফলে সাধারণ মধ্যবিত্ত মানুষ এখন সোনা কিনতে গেলে হাতে কিছুটা ছ্যাঁকা লাগতে পারে।

দেখুন অন্য খবর :

The post সোনাকে ছাপিয়ে গেল রুপো! কলকাতায় কত দাম হল? first appeared on KolkataTV.